MTC วิ่งฉิว 6% โบรกฯแนะซื้อ เป้าสูง 52 บ. มั่นใจสัญญากู้ไม่ขัดเกณฑ์ใหม่พ.ร.บ.คุมสินเชื่อ
MTC วิ่งฉิว 6% โบรกฯแนะซื้อ เป้าสูง 52 บ. มั่นใจสัญญากู้ไม่ขัดเกณฑ์ใหม่พ.ร.บ.คุมสินเชื่อ โดย ณ เวลา 14.54 น. ราคาอยู่ที่ 35 บาท บวก 2 บาท หรือ 6.06% สูงสุดที่ 35.25 บาท ต่ำสุดที่ 33 บาท ด้วยมูลค่าซื้อขาย 349.71 ล้านบาท
4 ก.ค. 2561

ผู้สื่อข่าวรายงานว่า หุ้นบริษัท เมืองไทยแคปปิตอล จำกัด (มหาชน) หรือ MTC ณ เวลา 14.54 น. ราคาอยู่ที่ 35 บาท บวก 2 บาท หรือ 6.06% สูงสุดที่ 35.25 บาท ต่ำสุดที่ 33 บาท ด้วยมูลค่าซื้อขาย 349.71 ล้านบาท

ด้าน บล.ดีบีเอสฯ ระบุในบทวิเคราะห์ (15 มิ.ย.) แนะนำ “ซื้อ” ราคาเป้าหมาย 52 บาท/หุ้น อย่าตระหนกเกณฑ์ใหม่ บริษัทปรับตัวรับแล้ว โดยราคาหุ้นปรับตัวลงแรง 23% จากจุดสูงสุด 26 ก.พ.61 ที่ 44.75 บาท เพราะตลาดฯกังวลเกี่ยวกับเกณฑ์ใหม่ที่จะบังคับใช้กับ non-bank act
โดยทางบริษัทได้มีการปรับตัวเพื่อรองรับเกณฑ์ใหม่ไว้แล้ว จึงมีความมั่นใจว่าสัญญาการปล่อยกู้จะไม่ขัดต่อเกณฑ์ใหม่ นั่นคือการปล่อยกู้ประเภทมีสินทรัพย์ค้ำประกันได้มีการคิดอัตราดอกเบี้ยที่ 15% เพิ่มขึ้น ค่าธรรมเนียมการบริหารที่ 8% ซึ่งก็สอดคล้องกับเกณฑ์ ข้อห้ามการคิดดอกเบี้ยเกิน (Excessive Interest Rate Prohibition Act, B.E. 2560) ซึ่งห้ามคิดเกิน 15% อีกทั้งสัดส่วน LTV ก็ต่ำลงเป็น 30-40% จากเดิม 50% ลดอัตราดอกเบี้ยจาก 23% เป็น 15% นั่นคือมีการจัดการกับปัจจัยที่ควบคุมไม่ได้แล้ว เริ่มมาตั้งแต่ พ.ค.61 และเชื่อว่าจากสัญญาที่มีอยู่จะปรับเป็นแบบนี้ได้ครบเมื่อครึ่งปีแรก
ส่วนด้านการขยายธุรกิจก็เป็นไปตามแผน ทางบริษัทให้แนวทางว่าอัตราการเติบโตสินเชื่อปี 61/62/63 เป็น 40%/40%/30% จากแผนเปิดสาขาใหม่ปีละ 600 สาขา ณ ปลาย พ.ค.61 เป็น 2,888 สาขา จากไตรมาส 1/61 ที่ 2,638 สาขา และปลายปี 60 ที่ 2,424 สาขา
อย่างไรก็ตาม คงคำแนะนำ “ซื้อ” ด้วยราคาพื้นฐาน 52.00 บาท ซึ่งประเมินด้วย PEG ที่ 1.0 เท่า อิงตามค่าเฉลี่ย CAGR (ปี 60-63) ของการเติบโตกำไรที่ 34% โดยการเติบโตของกำไรปีนี้และปี 62 เป็น เพิ่มขึ้น 35%/ เพิ่มขึ้น 35% เทียบจากปีก่อน ตามลำดับ และคาดว่าพอร์ตฟอลิโอการปล่อยกู้จะไปถึง 100 พันล้านบาทในปี 63
 